I 2005 var det 2 500 000 reisende på banen mellom Stavanger og Sandnes (278 prosent økning fra 665.000 reisende i 1991 ) og i 2012 er antallet reisende økt til 3,6 millioner. Antall passasjer med tog på Jærbanen var 5,1 mill. i 2023 og dette var en økning på 17 % sammenlignet med 2022, og er det høyeste antallet som er målt. Jærbanen er det nest største togmarkedet i Norge, etter lokaltrafikken i Oslo-området. Jærbanen har nesten dobbelt så mange passasjerer som lokaltrafikken i Trondheimsområdet og Bergensområdet til sammen.. Sørlandsbanen ble en realitet etter at strekningen fra Kristiansand til Sira ble fullført i løpet av den andre verdenskrigen og det ble sammenhengende spor til Oslo.